Uimakoulussa kivaa - mahnala
Mahnalan kummituskävelyt
Mahnalan Tavernaillat
Uimakoulussa kivaa
lähettänyt Pertti Haavisto 13.7.2010 klo 2.39
Miharinrannan uimakoulu osui parhaaseen mahdolliseen ajankohtaan. Aurinko ja lämmin järvivesi houkutteli kaikkein arimmatkin lapset mukaan opettelemaan uimataidon alkeita. Uimakouluopettaja Eija Syrjän lempeässä ohjauksessa veteen suunnisti kaksi alkeisryhmää ja yksi jatkoryhmä, yhteensä yli 40 lasta.
Hämeenkyrön kunta on viimeiset kolme vuotta keskittänyt kaiken uimaopetuksen Järvenkylään. Miharinrannan uimakoulu on järjestetty omatoimisesti Mahnalan maamiesseuran ja aktiivisten vanhempien organisoimana nyt jo toisen kerran.
Uimakoulu kokoontuu heinäkuussa kahdeksan kertaa. Osallistumismaksu 20 euroa lapselta (8 krt). Ryhmään mahtuu 15 lasta ja osallistujamäärä saattaa vaihdella päivän mukaan. Vapautuneita paikkoja tai peruutuspaikkoja kannattaa tiedustella paikanpäällä suoraan vetäjältä.
Uimakoulu 12.-21.7.2010
Alkeisryhmä 1 klo 14-15
Alkeisryhmä 2 klo 15-16
Jatkoryhmä 1 klo 16-17